
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 776 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Συμπλήρωση του Γενικού Σχεδίου Πολιτικής Προστα¬ 
σίας με τη συνθηματική λέξη «ΞΕΝΟΚΡΑΤΗΣ» με 
το Ειδικό Σχέδιο «Διαχείρισης Ανθρώπινων Απω¬ 
λειών». 1 

Περί καθορισμού του τρόπου, της διαδικασίας καταβο¬ 
λής και του ύψους αποζημίωσης ειδικών και εμπει¬ 
ρογνωμόνων, στην Επιτροπή Ανταγωνισμού». 2 

Εφημερίες γιατρών Γενικού Νοσοκομείου Νίκαιας 

Πειραιά «ΑΓΙΟΣ ΠΑΝΤΕΛΕΗΜΩΝ». 3 

Ορισμός δικαστικών εξόδων. 4 

Αναπροσαρμογή ποσών της μετατροπής των στε¬ 
ρητικών της ελευθερίας ποινών. 5 


Συγκρότηση Επιτροπής Ελέγχου Δαπανών των Οι¬ 
κονομικών των Συνδυασμών και των υποψηφί¬ 
ων των Δημοτικών και Νομαρχιακών εκλογών 
της 15 Οκτωβρίου 2006 Ν. Καβάλας (αρθ. 14 ν. 


3202/2003). 6 

Συγκρότηση Επιτροπής Ελέγχου Εκλογικών Πα¬ 
ραβάσεων των Συνδυασμών και των Υποψηφί¬ 
ων των Δημοτικών και Νομαρχιακών Εκλογών 
της 15ης Οκτωβρίου 2006 Ν. Καβάλας (άρθ. 15 ν. 

3202/2003). 7 

Τροποποίηση συστατικής πράξης του Νομικού Προ¬ 
σώπου με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ ΚΟΜΟΤΗ¬ 
ΝΗΣ». 8 

Απόκτηση ελληνικής ιθαγένειας των 1) Γρηγοριάδου 
Κυριακή του Φώτη και της Ρεβέκα και 2) Γρηγορι- 

άδη Γεώργιου του Βλαδίμηρου και της Νόστο. 9 

Απόκτηση ελληνικής ιθαγένειας της ΜΠΟΣΑΚ ΟΛΓΑ 

του Βλαδίμηρου. 10 

Τροποποίηση του άρθρου 23 του Κανονισμού Λει¬ 
τουργίας Διοίκησης και Παροχών του ΚΑΦ Λιμέ¬ 
να Πατρών. 11 


Έγκριση πρόσληψης είκοσι οκτώ (28) ατόμων με σύμ¬ 
βαση έργου στο Δημοτικό Γυμναστήριο Αχαρνών. 12 
Σύσταση Νομικού Προσώπου με την επωνυμία «15η 
Σχολική Επιτροπή 2ου Δημοτικού Σχολείου - 10ου 
Νηπιαγωγείου και Νηπιαγωγείου Αμπελοχωρίου» 

Δήμου Θηβαίων. 13 

Καθορισμός Αποζημίωσης Προέδρου του Δ.Σ. της 
Δ.Ε.Υ.Α. του Δήμου Μεσσαπίων Νομού Εύβοιας. 14 


28 Ιουνίου 2006 

ΑΠΟΦΑΣΕΙ Σ 

Αριθμ. 3384 (1) 

Συμπλήρωση του Γενικού Σχεδίου Πολιτικής Προστασί¬ 
ας με τη συνθηματική λέξη «ΞΕΝΟΚΡΑΤΗΣ» με το Ει¬ 
δικό Σχέδιο «Διαχείρισης Ανθρώπινων Απωλειών». 

Ο ΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 17 του ν. 3013/2002 «Ανα¬ 
βάθμιση της πολιτικής προστασίας και λοιπές διατάξεις» 
(Φ.Ε.Κ. 102/Τ.Α71.5.2002). 

2. Τις διατάξεις του άρθρου 23 «Σύσταση Ομάδων Ανα¬ 
γνώρισης θυμάτων Καταστροφών» του ν. 3448/2006 «Για 
την περαιτέρω χρήση πληροφοριών του δημοσίου τομέα 
και τη ρύθμιση θεμάτων αρμοδιότητας του Υπουργείου 
Εσωτερικών, Δημόσιας Διοίκησης και Αποκέντρωσης» 
(Φ.Ε.Κ. 57/τ.Α'/15.3.2006). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Οργανα 
που κυρώθηκε με άρθρο πρώτο του π.δ. 63/2005 (Φ.Ε.Κ. 
98 Α'). 

4. Τις διατάξεις του π.δ. 151/2004 «Οργανισμός της 
Γενικής Γραμματείας Πολιτικής Προστασίας» (Φ.Ε.Κ. 
107/τ.Α73.6.2004). 

5. Την υπουργική απόφαση 1299 «Εγκριση του από 
7.4.2003 Γενικού Σχεδίου Πολιτικής Προστασίας με 
τη συνθηματική λέξη «ΞΕΝΟΚΡΑΤΗΣ» (Φ.Ε.Κ. 423/τ.Β7 
10.4.2003) 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού 

7. Τη σχετική εισήγηση της Γ ενικής Γ ραμματείας Πο¬ 
λιτικής Προστασίας, αποφασίζουμε: 

1. Τη συμπλήρωση του Γ ενικού Σχεδίου Πολιτικής Προ¬ 
στασίας με τη συνθηματική λέξη «ΞΕΝΟΚΡΑΤΗΣ» με το 
Ειδικό Σχέδιο «Διαχείρισης Ανθρώπινων Απωλειών». 

2. Το Σχέδιο «Διαχείρισης Ανθρώπινων Απωλειών» 
αφορά στη διαχείριση συμβάντων με πολυάριθμους 
θανόντες ως συνέπεια φυσικών, τεχνολογικών (συμπε¬ 
ριλαμβανομένων βιολογικών, χημικών και πυρηνικών 
συμβάντων) και λοιπών καταστροφών καθώς και εγκλη¬ 
ματικών και τρομοκρατικών ενεργειών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Το Σχέδιο «Διαχείρισης Ανθρώπινων Απωλειών» 
εφαρμόζεται μετά την ολοκλήρωση της διαδικασίας 
διαλογής, της προνοσοκομειακής περίθαλψης και δια¬ 
κομιδής των επιζώντων. 

4. Υπόχρεοι κατάρτισης του Σχεδίου «Διαχείρισης Αν¬ 
θρώπινων Απωλειών» είναι τα Υπουργεία Εθνικής Αμυνας 
Υγείας και Κοινωνικής Αλληλεγγύης, Δικαιοσύνης, Δημόσι¬ 
ας Τάξης και Εμπορικής Ναυτιλίας Ο εν λόγω κατάλογος 
των Υπουργείων υπόχρεων κατάρτισης του Σχεδίου είναι 
ενδεικτικός. Η Γενική Γραμματεία Πολιτικής Προστασίας 
μπορεί να καλέσει οποιονδήποτε φορέα θεωρεί ότι μπο¬ 
ρεί να συνδράμει στην κατάρτιση του Σχεδίου. 

5. Η κατάρτιση του Σχεδίου «Διαχείρισης Ανθρώπινων 
Απωλειών» από τα Υπουργεία, τις Περιφέρειες και τις 
Νομαρχιακές Αυτοδιοικήσεις και η έγκριση τους από 
τη Γενική Γραμματεία Πολιτικής Προστασίας γίνεται 
σύμφωνα με τα όσα προβλέπονται στο Γ ενικό Σχέδιο 
Πολιτικής Προστασίας με τη συνθηματική λέξη «ΞΕΝΟ¬ 
ΚΡΑΤΗΣ». 

6. Το Σχέδιο -Διαχείρισης Ανθρώπινων Απωλειών» 
αποτελεί σχέδιο πολιτικής προστασίας και μέρος του 
Γ ενικού Σχεδίου Πολιτικής Προστασίας με τη συνθημα¬ 
τική λέξη «ΞΕΝΟΚΡΑΤΗΣ» 

7. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 9 Ιουνίου 2006 

Ο ΥΠΟΥΡΓΟΣ 

ΠΡΟΚΟΠΗΣ ΠΑΥΛΟΠΟΥΛΟΣ 
-♦- 

Αριθμ. 2/20134/0022 (2) 

Περί καθορισμού του τρόπου, της διαδικασίας καταβο¬ 
λής και του ύψους αποζημίωσης ειδικών και εμπει¬ 
ρογνωμόνων, στην Επιτροπή Ανταγωνισμού». 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Της παρ. 4 του άρθρου 8δ του ν. 703/1977 «περί 
ελέγχου μονοπωλίων και ολιγοπωλίων και προστασίας 
του ελεύθερου ανταγωνισμού», όπως έχει τροποποιηθεί 
και ισχύει. 

β. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Φ.Ε.Κ. 98/Α'). 

γ. Του π.δ. 31/2006 (29/Α') «Οργανισμός της Γραμμα¬ 
τείας της Επιτροπής Ανταγωνισμού». 

δ. Της υπ’ αριθμ. 963/2001 κοινή υπουργική απόφαση 
(Φ.Ε.Κ. 361/Β') «Κανονισμός Λειτουργίας και Διαχείρισης 
της Επιτροπής Ανταγωνισμού». 

ε. Της υπ’ αριθμ. 37930/ΔΙΟΕ 1264/14.10.2005 (Φ.Ε.Κ. 1432 
Β714.10.2005) κοινής απόφασης του Πρωθυπουργού και 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών. 

στ. Της υπ’ αριθμ. Δ15/Α/Φ19/4040/24.2.2006 (Φ.Ε.Κ. 
249/Β') κοινής απόφασης του Πρωθυπουργού και του 
Υπουργού Ανάπτυξης «Ανάθεση αρμοδιοτήτων στους 
Υφυπουργούς Ανάπτυξης Αναστάσιο Νεράντζη και Ιω¬ 
άννη Παπαθανασίου». 


ζ. Του άρθρου 40 του ν. 849/1978 «περί παροχής κινή¬ 
τρων δια την ενίσχυσιν της περιφερειακής και οικονο¬ 
μικής ανάπτυξης της χώρας» όπως συμπληρώθηκε με 
το άρθρο 8 του ν. 2129/1993 με θέμα «Αύξηση συντάξεων 
και άλλες διατάξεις». 

2. Το πρακτικό υπ’ αριθμ. 908/2005 της Ολομέλειας 
της Επιτροπής Ανταγωνισμού στη Συνεδρίαση της στις 
3.11.2005 σχετικά με χορήγηση εξουσιοδότησης στον 
Πρόεδρο της ΕΑ. 

3. Το γεγονός ότι από την εφαρμογή των διατάξεων 
της παρούσας απόφασης προκαλείται δαπάνη, η οποία 
θα βαρύνει τον Προϋπολογισμό Εξόδων της Επιτροπής 
Ανταγωνισμού έτους 2006, αποφασίζουμε: 

1. Το ύψος της μικτής αμοιβής των δικηγόρων Από¬ 
στολου Γεωργιάδη, Θεόδωρου Φορτσάκη και Γιώργου 
Γεραπετρίτη, που σε συνέχεια εξουσιοδότησης της 
Ολομέλειας της 3.11.2005 της Επιτροπής Ανταγωνισμού 
στον Πρόεδρο της Επιτροπής, ορίσθηκαν να αναλάβουν 
την νομική εκπροσώπηση της Επιτροπής Ανταγωνισμού 
ενώπιον του Διοικητικού Εφετείου Αθηνών κατά την 
εκδίκαση προσφυγών του ΣΕΣΜΕ και ανεξαρτήτων σού¬ 
περ μάρκετ στις 16.11 - 17.11.2005 και 18.1.2006 για την 
ακύρωση ή μεταρρύθμιση της υπ’ αριθμ. 277/ΐν/2005 
Απόφασης της Επιτροπής Ανταγωνισμού καθώς και την 
εκδίκαση προσφυγών κατά της υπ’ αριθμ. 279/ΙΧ//2005 
Απόφασης της Επιτροπής Ανταγωνισμού στις 13.12.2005 
καθώς και του Βασιλείου Χριστιανού Επίκουρου Κα- 
θηγητού Ευρωπαϊκού Κοινοτικού Δικαίου στο Τμήμα 
Νομικής Πανεπιστημίου Αθηνών που ορίσθηκε ως εμπει- 
ρογνώμων για την κάλυψη θεμάτων κοινοτικού δικαίου 
που εμπεριέχονται στις εν λόγω υποθέσεις, καθορίζεται 
ως εξής: 

α) Στον Απόστολο Γ εωργιάδη, για να παρασταθεί στις 
προσφυγές του ΣΕΣΜΕ στις 16.11.2005 και ανεξαρτήτων 
Σούπερ Μάρκετ στις 17.11.2005 και στις 18.1.2006 στο 
ποσό των 21.000,00 ευρώ, 

β) Στον Θεόδωρο Φορτσάκη, για να παρασταθεί στις 
προσφυγές του ΣΕΣΜΕ στις 16.11.2005 και ανεξαρτήτων 
Σούπερ Μάρκετ στις 17.11.2005 και στις 18.1.2006 στο 
ποσό των 14.000,00 ευρώ, 

γ) Στον Γιώργο Γεραπετρίτη, για να παρασταθεί στις 
προσφυγές του ΣΕΣΜΕ στις 16.11.2005 και ανεξαρτήτων 
Σούπερ Μάρκετ στις 17.11.2005 και στις 18.1.2006, κα¬ 
θώς και στην προσφυγή της Εταιρείας ΚΛΙΚ ΕΠΕ στις 

13.12.2005, στο ποσό των 11.000,00 ευρώ και 

δ) Στον Βασίλη Χριστιανό, για την γνωμοδότηση του 
στην υπόθεση ΣΕΣΜΕ, στο ποσό των 8.500,00 ευρώ. 

2. Πλέον των ανωτέρω αμοιβών θα καταβληθούν και 
δικαστικά έξοδα. 

3. Η προκαλούμενη δαπάνη θα βαρύνει τον Προϋπο¬ 
λογισμό της Επιτροπής Ανταγωνισμού για το έτος 2006 
και τους ΚΑΕ 0879 και 0894. 

4. Η ισχύς της παρούσας απόφασης αρχίζει από 

16.11.2005. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 5 Ιουνίου 2006 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΕΤΡΟΣ ΔΟΥΚΑΣ ΙΩΑΝΝΗΣ ΠΑΠΑΘΑΝΑΣΙΟΥ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 2/31421/0022 (3) 

Εφημερίες γιατρών Γενικού Νοσοκομείου Νίκαιας 
Πειραιά «ΑΓΙΟΣ ΠΑΝΤΕΛΕΗΜΩΝ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Του ν. 1397/1983 (Φ.Ε.Κ. 143/Α/7.10.1983). 
β. Του ν. 2021/1992 (Φ.Ε.Κ. 123/Α/1992). 
γ. Του ν. 2519/1997 (Φ.Ε.Κ. 165/Α/21.8.1997). 
δ. Του ν. 2646/1998 (Φ.Ε.Κ. 236/Α/20.10.1998). 
ε. Του ν. 2676/1999 (Φ.Ε.Κ. 1/Α/5.1.1999). 
στ. Του ν. 2606/1998 (Φ.Ε.Κ. 89/Α/22.4.1998). 
ζ. Το άρθρο 40 του ν. 849/1978. 
η. Του ν. 2703/1999 (Φ.Ε.Κ. 72/Α/1999). 
θ. Του ν. 2889/2001 (Φ.Ε.Κ. 37/Τ.Α72.3.2001). 
ι. Του ν. 2920/2001 (Φ.Ε.Κ. 131/Τ.Α77.6.2001). 
ια. Του ν. 3205/2003 (Φ.Ε.Κ. 297/Τ.Α72003). 
ιβ. Του άρθρου 35 του ν. 3252/2004 (Φ.Ε.Κ. 132/τ.Α7 
16.7.2004). 

ιγ. Την υπ’ αριθμ. Υ3α/Γ.Π.οικ.81535/2005 (Φ.Ε.Κ. 1188/ 
τ.Β726.8.2005). 

2. Του π.δ. 131/1987 (Φ.Ε.Κ. 73/α/25.5.1987) άρθρο 1 παρ. 

β. 

3. Το υπ’ αριθμ. 93/23.3.2006 έγγραφο του Γ.Ν.Νίκαια 
Πειραιά «Άγ. Παντελεήμων». 

4. Την υπ’ αριθμ. 37930/ΔΙΟΕ/1264/14.10.2005 (Φ.Ε.Κ. 
1432/τ.Β7ΐ4.10.2005) απόφαση του Πρωθυπουργού και 
του Υπουργού Οικονομίας και Οικονομικών «Ανάθεση 
αρμοδιοτήτων του Υπουργού Οικονομίας και Οικονομι¬ 
κών στους Υφυπουργούς Οικονομίας και Οικονομικών. 

5. Την επιτακτική ανάγκη εύρυθμης λειτουργίας του 
Γ.Ν. Νίκαια Πειραιά «Άγιος Παντελεήμων». 

6. Το γεγονός ότι από την απόφαση αυτή προκαλείται 
δαπάνη ύψους ποσού 220.000,00 € η οποία θα αντιμε- 
τωπισθεί από τις πιστώσεις του ΚΑΕ 0562 του Φ.210 
του Υπουργείου Υγείας και Κοινωνικής Αλληλεγγύης, 
αποφασίζουμε: 

Συμπληρώνουμε την υπ’ αριθμ. Υ1 Οα/Γ.Π. 138299/30.1.2006 
(Φ.Ε.Κ. 92/τ.Β730.1.2006) κοινή απόφαση των Υπουργών 
Οικονομίας και Οικονομικών και Υγείας και Κοινωνικής 
Αλληλεγγύης, για τις εφημερίες ιατρικού προσωπικού 
και στην ετήσια πίστωση Νοσοκομείων και Κέντρων 
Υγείας προσθέτουμε τα εξής ποσά: 

ΝΟΣΟΚΟΜΕΙΑ ΔΑΠΑΝΗ 

Γ.Ν. Νίκαιας Πειραιά 

«ΑΓΙΟΣ ΠΑΝΤΕΛΕΗΜΩΝ» 220.000,00 

Η αύξηση αυτή αποτελεί την τελική οριστικοποίηση 
των δαπανών για εφημερίες έτους 2006 και οποιαδή¬ 
ποτε νέα μεταβολή θα μπορεί να γίνει μόνο με ισόποση 
ανακατανομή πιστώσεων του ίδιου κωδικού. 

Κατά τα λοιπά ισχύει η προαναφερόμενη απόφαση 
ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ Δ. ΑΒΡΑΜΟΠΟΥΛΟΣ 


Αριθ. 58553 (4) 

Ορισμός δικαστικών εξόδων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 3 του ν. 663/1977 Φ.Ε.Κ. Α 215), όπως 
αντικαταστάθηκε με το δέκατο έκτο άρθρο του ν. 
969/1979 (Φ.Ε.Κ. Α' 220) και συμπληρώθηκε με το άρθρο 
38 του ν. 1968/1991 (Φ.Ε.Κ. Α 150). 

β) Του άρθρου 14 του ν. 1649/1986. 

2. Την διάταξη της παρ. 12 του άρθρου 5 του ν. 1738/1987 
για την έκδοση αυτής της απόφασης. 

3. Την υπ’ αριθμ. 134423 ΟΙΚ/8.12.1992 (Φ.Ε.Κ. Β' 11) από¬ 
φαση αναπροσαρμογής δικαστικών εξόδων 

4. Την υπ’ αριθμ. 50197/2005 (Φ.Ε.Κ. Β' 776) απόφαση 
μας με την οποία συστήθηκε νομοπαρασκευαστική επι¬ 
τροπή για τον καθορισμό των εξόδων της πολιτικής και 
ποινικής διαδικασίας. 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με τις διατάξεις του άρθρου πρώτου του 
π.δ/τος 63/2005 (Φ.Ε.Κ. Α' 98). 

6. Την υπ’ αριθμ. 37930/ΔΙΟΕ 1264/14.10.2005 (Φ.Ε.Κ. Β 
1432) κοινή απόφαση του Πρωθυπουργού και του Υπουρ¬ 
γού Οικονομικών «Καθορισμός αρμοδιοτήτων Υπουργών 
Οικονομίας και Οικονομικών». 

7. την υπ’ αριθμ.2/80345/00 04/8.11.1999 (Φ.Ε.Κ. Β 2040) 
κοινή Υπουργική απόφαση « Μεταβίβαση εξουσίας υπο¬ 
γραφής σύμφωνα με το άρθρο 7 παρ. 1 του ν. 1943/1991», 
αποφασίζουμε: 

Τα δικαστικά έξοδα τα οποία ορίζονται στις παρα¬ 
γράφους 1, 3 και 4 εδ.3 του ν. 663/1977 όπως αντικα- 
ταστάθηκε με το δέκατο έκτο άρθρο του ν. 969/79 και 
συμπληρώθηκε με το άρθρο 38 του ν. 1968/1991, ανα¬ 
προσαρμόζονται ως εξής: 

α) Επί αποφάσεων Πταισματοδικείου από 15 σε 25 
Ευρώ. 

β) Επί αποφάσεων Μονομελούς Πλημμελειοδικείου 
από 29 σε 40 Ευρώ. 

γ) Επί αποφάσεων Μικτού Ορκωτού Δικαστηρίου από 
73 σε 120 Ευρώ. 

δ) Επί αποφάσεων Τριμελούς Εφετείου Κακουργημά¬ 
των από 73 σε 120 Ευρώ. 

ε) Επί αποφάσεων Μικτού Ορκωτού Εφετείου και Πε¬ 
νταμελούς Εφετείου από 150 σε 250 Ευρώ. 

στ) Επί αποφάσεων λοιπών Ποινικών Δικαστηρίων από 
73 σε 85 Ευρώ. 

ζ) Της παραγράφου 3 του άρθρου 3 του ν. 663/1977 
από 205 σε 220 Ευρώ. 

η) Της παραγράφου 4 εδ. α' του άρθρου 3 του ν. 
663/1977 από 29 σε 40 Ευρώ. 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και αρχίζει να ισχύει ένα μήνα μετά τη 
δημοσίευσή της. 

Αθήνα, 19 Ιουνίου 2006 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΠΕΤΡΟΣ ΔΟΥΚΑΣ ΑΝΑΣΤΑΣΗΣ ΠΑΠΑΛΗΓΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 58554 (5) 

Αναπροσαρμογή ποσών της μετατροπής των 
στερητικών της ελευθερίας ποινών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις παραγράφους 3 εδ.2 και 4 του άρθρου 82 του 
π.κ. όπως ισχύει. 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με τις διατάξεις του άρθρου πρώτου του 
π.δ/τος 63/2005 (Φ.Ε.Κ. Α' 98). 

3. Την υπ’ αριθμ. 134423 α οικ./8.12.1992 (Φ.Ε.Κ. Β' 11/20.1.1993) 
απόφαση «Αναπροσαρμογή του ποσού της μετατροπής 
των περιοριστικών της ελευθερίας ποινών». 

4. Την υπ’ αριθμ. 3790/ΔΙΟΕ 1264/14.10.2005 (Φ.Ε.Κ. Β' 
1432) κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδιο¬ 
τήτων των Υπουργών Οικονομίας και Οικονομικών». 

5. Την υπ’ αριθμ. 2/80345/0004/8.11.1999 (Φ.Ε.Κ. Β' 2040) κοινή 
Υπουργική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ.1 του ν. 1943/1991», αποφασίζουμε: 

Αναπροσαρμόζουμε το ποσό της μετατροπής των 
στερητικών της ελευθερίας ποινών ως εξής: «κάθε ημέ¬ 
ρα φυλάκισης υπολογίζεται σε πέντε (5,00) Ευρώ έως 
πενήντα εννέα (59,00) Ευρώ» αντί τέσσερα και σαράντα 
(4,40) Ευρώ έως πενήντα εννέα (59,00) Ευρώ, που ίσχυε 
μέχρι σήμερα και «κάθε ημέρα κράτησης υπολογίζεται 
σε τρία (3,00) Ευρώ έως δέκα πέντε (15,00) Ευρώ» αντί 
δύο και δέκα (2,10) Ευρώ, έως δέκα πέντε (15,00) Ευρώ 
που ίσχυε μέχρι σήμερα. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και αρχίζει να ισχύει ένα μήνα μετά τη 
δημοσίευση της. 

Αθήνα, 19 Ιουνίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΠΕΤΡΟΣ ΔΟΥΚΑΣ ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 7781 (6) 

Συγκρότηση Επιτροπής Ελέγχου Δαπανών των Οικονο¬ 
μικών των Συνδυασμών και των υποψηφίων των Δη¬ 
μοτικών και Νομαρχιακών εκλογών της 15 Οκτωβρί¬ 
ου 2006 Ν. Καβάλας (αρθ. 14 ν. 3202/2003). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1) Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπ. Αυτ/ση και άλλες διατάξεις» (Φ.Ε.Κ. 107/Α/1997). 

2) Τις διατάξεις του άρθ. 14 του ν. 3202/2003 (Φ.Ε.Κ. 
284/Α/11.12.2003) 

3) Το υπ’ αριθμ. 28299/30.5.2006 έγγραφο Υπ. Εσωτε¬ 
ρικών, Δημόσιας Διοίκησης και Αποκέντρωσης - Γεν. 
Δ/νση Τοπ. Αυτ/σης. 

4) Το έγγραφο υπ’ αριθμ. 59866/5.6.2006 του Νομ. Συμβου¬ 
λίου του Κράτους, περί ορισμού μέλους του ως πρόεδρου 
της ανωτέρω επιτροπής μετά του αναπληρωτή του. 


5) Τα έγγραφα της Α' ΔΟΥ Καβάλας υπ’ αριθμ. 7142/ 
1.6.2006, της ΕΝΑΕ υπ’ αριθμ. 694/9.6.2006. της ΤΕΔΚ 
υπ’ αριθμ. 312/8.6.2006, της Υπηρεσίας Επιτρόπου Ελε¬ 
γκτών Συνεδρίου Ν. Καβάλας υπ’ αριθμ. 115/2.6.2005 περί 
ορισμού μελών της ανωτέρω επιτροπής, μετά των ανα¬ 
πληρωτών των, αποφασίζουμε: 

Συγκροτούμε την προβλεπόμενη από τις διατάξεις του 
αρθ. 14 του ν. 3202/2003 Επιτροπή Ελέγχου Δαπανών 
των Οικονομικών των συνδυασμών και των υποψηφίων 
καθώς και την τήρηση των σχετικών υποχρεώσεων που 
απορρέουν από τον παρόντα νόμο των Δημοτικών και 
Νομαρχιακών εκλογών της 15 Οκτωβρίου 2006 Ν. Κα¬ 
βάλας αποτελούμενη από τους κατωτέρω: 

1) Βασιλείου Αναστασία αντιπρόσωπο του Νομικού 
Συμβουλίου του Κράτους, ως Πρόεδρο, αναπληρούμε- 
νη από την Ευτυχία Σιούλη, αντιπρόσωπο του Νομικού 
Συμβουλίου του Κράτους. 

2) Μπάζδρα Στεργιανή, Δ/ντρια της Δ/νσης Τοπ. Αυτ/ 
σης και Δ/σης Ν. Καβάλας ως μέλος αναπληρούμενη από 
τον Αδαμίδη Νικόλαο Προϊστάμενο του Τμήματος Διοίκη¬ 
σης της Δ/νσης Τ οπ. Αυτ/σης και Δ/σης Ν. Καβάλας. 

3) Νεστορίδου Σοφία, Προϊσταμένη της Α' ΔΟΥ Καβά¬ 
λας ως μέλος αναπληρούμενη από τον Βλάχο Νικόλαο 
Υποδιευθυντή της Α' ΔΟΥ Καβάλας. 

4) α. Παρίσσο Προκοπή δικηγόρο, εκπρόσωπο της 
ΕΝΑΕ ως μέλος, αναπληρούμενο από τον Σιδηρόπουλο 
Νικόλαο δικηγόρο. 

β. Καλιντζόγλου Χρήστο εκπρόσωπο της ΤΕΔΚ ως 
μέλος αναπληρούμενο από τον Συμεωνίδη Δημήτριο. 

5) Καλογιαννίδου Αικατερίνη, Προϊσταμένη της Υπη¬ 
ρεσίας Επιτρόπου Ελεγκτικού Συνεδρίου Ν. Καβάλας 
ως μέλος, αναπληρούμενη από την Δέσποινα Αβραάμ 
Προϊσταμένη Τμήματος της ίδιας υπηρεσίας. 

Έργο της επιτροπής είναι το οριζόμενο στις από τις 
διατάξεις των παρ. 4-6 του άρθ. 14 του ν. 3202/2003. 

Η οργάνωση, η λειτουργία της επιτροπής καθώς και 
ο τρόπος γραμματειακής υποστήριξης της, θα καθορι- 
σθεί με απόφαση του Υπουργού Εσωτερικών, Δημόσιας 
Διοίκησης και Αποκέντρωσης που θα εκδοθεί σύμφωνα 
με τις διατάξεις της παρ. 7 του ανωτέρω άρθρου. 

Με την απόφαση αυτή προκαλείται δαπάνη το ύψος της 
οποίας θα καθορισθεί με κοινή απόφαση των Υπουργών 
Οικονομίας και Οικονομικών και Εσωτερικών-Δημόσιας 
Διοίκησης και Αποκέντρωσης που θα εκδοθεί σύμφωνα 
με τις διατάξεις της παρ. 7 του ανωτέρω άρθρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 13 Ιουνίου 2006 
Ο Γενικός Γραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. 7623 (7) 

Συγκρότηση Επιτροπής Ελέγχου Εκλογικών Παραβάσεων 
των Συνδυασμών και των Υποψηφίων των Δημοτικών 
και Νομαρχιακών Εκλογών της 15ης Οκτωβρίου 2006 
Ν. Καβάλας (άρθ. 15 ν. 3202/2003). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1) Τις διατάξεις του ν. 2503/1997 «Διοίκηση,Οργάνωση 
Στελέχωση της Περιφέρειας, ρύθμιση θεμάτων για την 
Τοπ. Αυτ/ση και άλλες διατάξεις. (Φ.Ε.Κ. 107/Α/1997). 

2) Τις διατάξεις του άρθρου 15 του ν. 3202/2003 (Φ.Ε.Κ. 
284/Α/11.12.2003). 

3) Την υπ’ αριθμ. 26200,(Φ.Ε.Κ. 645/Β/23.5.2006), απόφαση 
του Υπουργού Εσωτερικών Δημόσιας Δ/σης και 
Αποκέντρωσης «Οργάνωση και λειτουργία της Επιτροπής 
Ελέγχου Εκλογικών Παραβάσεων». 

4) Τα έγγραφα της ΕΝΑΕ υπ’ αριθμ. 694/9.6.2006, 
της ΤΕΔΚ υπ’ αριθμ. 312/8.6.2006,περί ορισμού μελών 
της ανωτέρω επιτροπής ,μετά των αναπληρωτών των, 
αποφασίζουμε: 

Συγκροτούμε την προβλεπόμενη από τις διατάξεις του 
άρθρου 15 του ν. 3202/2003 Επιτροπή Ελέγχου Εκλογικών 
Παραβάσεων των Συνδυασμών και των Υποψηφίων 
καθώς και την τήρηση των σχετικών Υποχρεώσεων που 
απορρέουν από τον παρόντα Νόμο των Δημοτικών και 
Νομαρχιακών εκλογών της 15.10.2006 αποτελούμενη από 
τους παρακάτω: 

1) Μπάζδρα Στεργιανή, Δ/ντρια της Δ/νσης Τοπ. Αυτ/σης 
και Δ/σης Ν. Καβάλας, ως Πρόεδρο, αναπληρούμενη από τον 
Αδαμίδη Νικόλαο, Προϊστάμενο του Τμήματος Διοίκησης 
της Δ/νσης Τοπ. Αυτ/σης και Δ/σης Ν. Καβάλας. 

2) Αποστολίδη Δημήτριο εκπρόσωπο της ΕΝΑΕ, ως 
μέλος αναπληρούμενο από τον Γάκη Ιωάννη. 

3) Γκόλνα Γεώργιο εκπρόσωπο της ΤΕΔΚ Καβάλας ως 
μέλος, αναπληρούμενο από Γκουλφά Στέργιο. 

Έργο της Επιτροπής είναι το οριζόμενο στις διατάξεις 
της παρ. 3α-ε του άρθρου 15 του ν. 3202/2003, θα 
επικουρείται σ’αυτό από υπαλλήλους της Περιφέρειας 
που θα ορισθούν με απόφασή μας και η οργάνωση και 
λειτουργία αυτής έχει καθορισθεί με την υπ’ αριθμ.οικ. 
26200 (Φ.Ε.Κ. 645/Β/23.5.2006), απόφαση του Υπουργού 
Εσωτερικών Δημόσιας Διοίκησης και Αποκέντρωσης. 

Με την απόφαση αυτή προκαλείται δαπάνη το ύψος 
της οποίας θα καθορισθεί με κοινή απόφαση των 
Υπουργών Οικονομίας και Οικονομικών και Εσωτερικών 
Δημόσιας Διοίκησης και Αποκέντρωσης που θα εκδοθεί 
σύμφωνα με τις διατάξεις της παρ. 4 του ανωτέρου 
άρθρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 13 Ιουνίου 2006 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. 3976 (8) 

Τροποποίηση συστατικής πράξης του Νομικού Προσώπου 
με την επωνυμία «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ 
ΗΛΙΚΙΩΜΕΝΩΝ ΔΗΜΟΥ ΚΟΜΟΤΗΝΗΣ». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 203 του Δημοτικού 
Κοινοτικού Κώδικα (π.δ. 410/1995). 

2.. Την υπ’ αριθμ. 122/1982 απόφαση του Δημοτικού 
Συμβουλίου Κομοτηνής καθώς και την υπ’ αριθμ. 
77182/17.9.1982 κοινή απόφαση των Υπουργών Εσωτερικών 
και Υγείας και Πρόνοιας που δημοσιεύθηκε στο Φ.Ε.Κ. 
936/17.11.1982 τ. Β' και με την οποία συστήθηκε Νομικό 
Πρόσωπο στο Δήμο Κομοτηνής με την επωνυμία 
«ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
ΔΗΜΟΥ ΚΟΜΟΤΗΝΗΣ». 


3. Την υπ’ αριθμ. 150/2006 απόφαση του Δημοτικού 
Συμβουλίου Κομοτηνής. 

4. Την υπ’ αριθμ. 4308/6.7.2001 απόφαση του Γενικού 
Γραμματέα της Περιφέρειας (Φ.Ε.Κ. 917/17.7.2001 τ. Β') για 
μεταβίβαση εξουσίας υπογραφής, αποφασίζουμε: 

Τροποποιούμε την υπ’ αριθμ. 122/1982 απόφαση του 
Δημοτικού Συμβουλίου Κομοτηνής ώστε η παρ. 3α και 
3β αυτής να έχουν ως έξης: 

3. Πόροι του Νομικού Προσώπου είναι: 

α. Η ετήσια επιχορήγηση του Δήμου μέχρι του ποσού 
των 600.000,00€ β. Επιχορήγηση από κάθε άλλη πηγή. 

Από τις διατάξεις της ανωτέρω απόφασης προκαλείται 
δαπάνη σε βάρος του προϋπολογισμού του Δήμου 
Κομοτηνής και για τον σκοπό αυτό γράφτηκε στον 
προϋπολογισμό του Δήμου για το έτος 2006 πίστωση 
400.000,00€ στον Κ.Α: 006715.01. 

Κατά τα λοιπά ισχύει η υπ’ αριθμ. 77182/17.9.1982 κοινή 
Υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 6 Ιουνίου 2006 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΜΠΟΜΠΟΛΙΑΣ 

-♦- 

(9) 

Απόκτηση ελληνικής ιθαγένειας των 1) Γρηγοριάδου 
Κυριακή του Φώτη και της Ρεβέκα και 2) Γρηγοριάδη 
Γεώργιου του Βλαδίμηρου και της Νόστο. 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ 
ΑΣΤΙΚΗΣ ΚΑΤΑΣΤΑΣΗΣ ΚΑΙ ΑΛΛΟΔΑΠΩΝ 
ΚΑΙ ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 3377/31.5.2006 απόφαση της 
Προϊσταμένης της Δ/νσης Αστικής Κατάστασης 
Αλλοδαπών και Μετανάστευσης της Περιφέρειας 
Ανατολικής Μακεδονίας και Θράκης, η οποία εκδόθηκε 
σύμφωνα με τις διατάξεις του ν. 3284/2004 (Φ.Ε.Κ. 
217/10.11.2004, τ. Α') «Περί Κυρώσεως του Κώδικα της 
Ελληνικής Ιθαγένειας» και την υπ’ αριθμ. 1104/28.3.2003 
(Φ.Ε.Κ. 413/9.4.2003 τ. Β') απόφαση περί μεταβίβασης 
αρμοδιοτήτων του Γενικού Γραμματέα Περιφέρειας 
Ανατολικής Μακεδονίας - Θράκης, γίνεται αποδεκτή 
η από 22.2.2006 αίτηση της ομογενούς Γ ρηγοριάδου 
Κυριακής του Φώτη και της Ρεβέκα περί αποκτήσεως 
της Ελληνικής Ιθαγένειας. 

Με την υπ’ αριθμ. 3376/31.5.2006 απόφαση της 
Προϊσταμένης της Δ/νσης Αστικής Κατάστασης Αλλοδαπών 
και Μετανάστευσης της Περιφέρειας Ανατολικής 
Μακεδονίας και Θράκης, η οποία εκδόθηκε σύμφωνα με 
τις διατάξεις του ν. 3284/2004 (Φ.Ε.Κ. 217/10.11.2004, τ. Α') 
«Περί Κυρώσεως του Κώδικα της Ελληνικής Ιθαγένειας» 
και την υπ’ αριθμ. 1104/28.3.2003 (Φ.Ε.Κ. 413/9.4.2003 τ. Β') 
απόφαση περί μεταβίβασης αρμοδιοτήτων του Γενικού 
Γ ραμματέα Περιφέρειας Ανατολικής Μακεδονίας - Θράκης, 
γίνεται αποδεκτή η από 22.2.2006 αίτηση του ομογενούς 
Γ ρηγοριάδη Γ εώργιου του Βλαδίμηρου και της Νόστο περί 
αποκτήσεως της Ελληνικής Ιθαγένειας. 

Η Διευθύντρια 
ΕΛΕΝΗ ΠΑΝΤΑΖΗ 

Απόκτηση ελληνικής ιθαγένειας της ΜΠΟΣΑΚ ΟΛΓΑ 
του Βλαδίμηρου. 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ 
ΑΣΤΙΚΗΣ ΚΑΤΑΣΤΑΣΗΣ ΚΑΙ ΑΛΛΟΔΑΠΩΝ 
ΚΑΙ ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 2413/05/30.5.2006 απόφαση της 
Προϊστάμενης της Δ/νσης Αστικής Κατάστασης Αλλοδαπών 
και Μετανάστευσης της Περιφέρειας Ανατολικής 
Μακεδονίας και Θράκης, η οποία εκδόθηκε σύμφωνα με 
τις διατάξεις του ν. 3284/2004 (Φ.Ε.Κ. 217/10.11.2004, τ. Α') 
«Περί Κυρώσεως του Κώδικα της Ελληνικής Ιθαγένειας» 
και την υπ’ αριθμ. 1104/28.3.2003 (Φ.Ε.Κ. 413/9.4.2003 τ. Β') 
απόφαση περί μεταβίβασης αρμοδιοτήτων του Γενικού 
Γραμματέα Περιφέρειας Ανατολικής Μακεδονίας - Θράκης, 
γίνεται αποδεκτή η από 13.4.2005 αίτηση της ομογενούς 
Μποσάκ Όλγα, τέκνου του Βλαδίμηρου και της Ταμάρα 
περί αποκτήσεως Ελληνικής Ιθαγένειας. 

Η Διευθύντρια 
ΕΛΕΝΗ ΠΑΝΤΑΖΗ 
-♦- 

Αριθμ. 7700 (11) 

Τ ροποποίηση του άρθρου 23 του Κανονισμού Λειτουργίας 
Διοίκησης και Παροχών του ΚΑΦ Λιμένα Πατρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις: 

Α) Του ν.δ. 532/1970 περί Διοικητικής Αποκέντρωσης 
σε συνδυασμό, με το β.δ. 711/1970 περί καθορισμού 
αρμοδιοτήτων Υπ. Εργασίας. 

Β) Του π.δ. 369/1989 περί Οργάνωσης Υπηρ. Εργασίας 
Νομαρχιών. 

Γ) Του ισχύοντα Κανονισμού Λειτουργίας, Διοικήσεως 
και Παροχών του ΚΑΦ Λιμένος Πατρών. 

Α) Του ν. 2503/1997 για την Οργάνωση κ.λπ. της 
Περιφέρειας. 

2. Την υπ’ αριθμ. 159/1997 απόφαση του Γ.Γ. της Π.Δ.Ε. 
για την μετάβαση εξουσίας προς υπογραφή. 

3. Το υπ’ αριθμ. πρωτ. 1600/15.11.2005 πρακτικό 
Συνεδρίασης της ΔΕ του ΚΑΦ Λιμένος Πατρών για την 
έγκριση αναπροσαρμογής ποσών αποζημίωσης κ.λ.π. 
στους Υπαλλήλους του. 

4. Το υπ’ αριθμ. 23894/21.12.2005 έγγραφό μας προς 
το Υπ. Εργασίας αναφορικά με το θέμα. 

5. Το υπ’ αριθμ. Φ39/οικ. 11114/3.4.2006 έγγραφο του Υπ. 
Εργασίας για το αντικείμενο του θέματος, αποφασίζουμε: 

Εγκρίνουμε το υπ’ αριθμ. 1600/15.11.2005 πρακτικό 
Συνεδρίασης της ΔΕ του ΚΑΦ Λιμένος Πατρών περί 
αναπροσαρμογής της εφάπαξ αποζημίωσης των 
φορτοεκ/των - κομιστών και υπαλλήλων που υπάγονται 
σε αυτό τροποποιούντες το άρθρο 23 παρ. 1 εδαφ. 1 
του ισχύοντος Κανονισμού Λειτουργίας, Διοίκησης 
και παροχών του ΚΑΦ Λιμένος Πατρών, ώστε τα 
αναφερόμενα ποσά να αναπροσαρμοστούν ως εξής: 

Η εφάπαξ αποζημίωση των φορτ/των - κομιστών 
Τελωνείου και υπαλλήλων του ΚΑΦ Λιμένος Πατρών 
αναπροσαρμόζεται κατά 2% ποσοστό (δύο τοις εκατό) 
μη δυναμένου του ανωτάτου ορίου να υπερβαίνει 
το ποσό των (56.767,00 Ευρώ) πενήντα έξη χιλιάδες 
επτακόσια εξήντα επτά ευρώ. 


Η προαναφερόμενη ποσοστιαία αύξηση θα υπολογιστεί 
και στα επί μέρους κλιμάκια. 

Το βοήθημα για τα έξοδα κηδείας των φορτ/των του 
ΚΑΦ Λιμένος Πατρών όπως αναφέρεται στο άρθρο 
27 του ισχύοντος Κανονισμού θα αυξηθεί κατά 2 % 
(δύο τοις εκατό) ύψους ποσού δηλ. (3.350,00 €) τριών 
χιλιάδων τριακοσίων πενήντα ευρώ. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 1 Ιουνίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΓΙΩΤΣΟΠΟΥΛΟΣ 

-♦- 

Αριθ. 08/ΔΤΑ/ΟΙΚ.12386 (12) 

Έγκριση πρόσληψης είκοσι οκτώ (28) ατόμων με σύμβαση 
έργου στο Δημοτικό Γυμναστήριο Αχαρνών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, 
Οργάνωση, Στελέχωση Περιφέρειας, ρύθμιση 
θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις του άρθρου 6 του ν. 2527/1997 
«Συμβάσεις μίσθωσης έργου». 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (Φ.Ε.Κ. 151/Α/6.8.2004). 

4. Την υπ’ αριθμ. 6383+6114/17.4.2006 εισηγητική έκθεση 
του Γ. Γ. Περιφ. Αττικής. 

5. Το υπ’ αριθμ. 28062/29.5.2006 έγγραφο του ΥΠΕΣΔΔΑ, 
με το οποίο μας γνωρίζει την υπ’ αριθμ. ΔΙΠΠ/ΦΈΓΚΡ. 
1/143/7844/24.5.2006 απόφαση της επιτροπής του 
άρθρου 2 παρ. 1 της ΠΥΣ 55/1998 και την υπ’ αριθμ. 
27480/29.5.2006 απόφαση κατανομής του Υφυπουργού 
Εσωτερικών Δημόσιας Διοίκησης και Αποκέντρωσης 
σχετικά με την έγκριση συμβάσεων μίσθωσης έργου 
για τους Πρωτοβάθμιους ΟΤΑ της Περιφέρειας μας, 
αποφασίζουμε: 

Εγκρίνουμε την πρόσληψη είκοσι οκτώ (28) ατόμων 
με σύμβαση μίσθωσης έργου, χρονικής διάρκειας ενός 
(1) έτους, και με τις ειδικότητες, όπως αναφέρονται 
κατωτέρω και σύμφωνα με τα αναφερόμενα και 
οριζόμενα στην υπ’ αριθμ. 03/2006 απόφαση του 
Διοικητικού Συμβουλίου του «Δημοτικού Γυμναστηρίου 
Αχαρνών» και συγκεκριμένα: 

• Τέσσερις (4) ΔΕ Διοικητικοί, με έργο την διοικητική 
υποστήριξη του Γυμναστηρίου, με συνολική αμοιβή 
41.085,60€. 

• Πέντε (5) ΔΕ Συντηρητές, με έργο την παροχή 
υπηρεσιών συντήρησης του Γυμναστηρίου και με 
συνολική αμοιβή 51.357,00 €. 

• Τέσσερις (4) ΔΕ Συντηρητές Χλοοτάπητας, με έργο 
την παροχή υπηρεσιών συντήρησης του χλοοτάπητα 
και με συνολική αμοιβή 41.085,60€. 

• Έξι (6) ΔΕ Φύλακες, με έργο την φύλαξη του 
γυμναστηρίου και με συνολική αμοιβή 61.628,40€. 

• Δύο (2) ΠΕ Γυμναστές, με έργο την πραγματοποίηση 
των αθλητικών δραστηριοτήτων και με συνολική αμοιβή 

20.542.80 €. 

• Επτά (7) ΥΕ Καθαριστές, με έργο την φύλαξη την 
καθαριότητα του Γυμναστηρίου και με συνολική αμοιβή 

71.899.80 €. 

Η δαπάνη για την σύναψη των ανωτέρω συμβάσεων 
μίσθωσης έργου θα επιβαρύνει το Δημοτικό 
Γυμναστήριο Αχαρνών και θα καλυφθεί από τον 
εγκεκριμένο προϋπολογισμό του Νομικού Προσώπου 
έτους 2006. 

Ως τόπος εκτέλεσης των ανωτέρω έργων ορίζεται η 
έδρα του ανωτέρω Νομικού Προσώπου, το οποίο έχει 
και την ευθύνη της παρακολούθησης, εκτέλεσης και 
παραλαβής των έργων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 2 Ιουνίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 11425/05 (13) 

Σύσταση Νομικού Προσώπου με την επωνυμία «15η 
Σχολική Επιτροπή 2ου Δημοτικού Σχολείου - 10ου 
Νηπιαγωγείου και Νηπιαγωγείου Αμπελοχωρίου» 
Δήμου Θηβαίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του ΔΚΚ (Π.Δ. 
410/1995). 

2. Την υπ’ αριθμ. 187/2005 απόφαση του Δημοτικού 
Συμβουλίου Θήβας, περί σύστασης Νομικού Προσώπου 
με την Επωνυμία«15η Σχολική Επιτροπή 2ου Δημοτικού 
Σχολείου - 10ου Νηπιαγωγείου και Νηπιαγωγείου 
Αμπελοχωρίου Δήμου Θηβαίων. 

3. Τις διατάξεις του άρθρου 5 του ν. 1894/1990. 

4. Την υπ’ αριθμ. 1526/5.4.2004 απόφαση του Γενικού 
Γραμματέα Περιφέρειας Στερεός Ελλάδας «περί 
μεταβίβασης δικαιώματος υπογραφής με εντολή Γ ενικού 
Γ ραμματέα Περιφέρειας στους Διευθυντές Τοπ. Αυι/σης 
και Διοίκησης, αποφασίζουμε: 

1. Συνιστάται στο Δήμο Θηβαίων Ν. Βοιωτίας Νομικό 
Πρόσωπο με την επωνυμία «15η Σχολική Επιτροπή 2ου 
Δημοτικού - 10ου Νηπιαγωγείου και Νηπιαγωγείου 
Αμπελοχωρίου». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, 
αναλώσιμων υλικών κ.λπ. 

Η εκτέλεση μικρών έργων για επισκευή και συντήρηση 
των διδακτηρίων. 

. Η αποκατάσιαση φθορών και ζημιών των επίπλων, 
του εξοπλισμού και γενικά των διδακτηριακών 
εγκαταστάσεων. 

Η φροντίδα για την εξεύρεση άλλων πόρων και ο 
εφοδιασμός των σχολικών μονάδων με έπιπλα και σκεύη, 
με βιβλία για την σχολική βιβλιοθήκη και γενικά με όλα 


τα μέσα που είναι απαραίτητα για την λειτουργία τους 
και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας 
των σχολικών μονάδων. 

3. Το Νομικό Πρόσωπο διοικείται από 9μελές Διοικητικό 
Συμβούλιο, αποτελούμενο από: 

1) Ένα Δημοτικό Σύμβουλο ως Πρόεδρο 

2) Ένα Δημοτικό Σύμβουλο 

3) Τον Διευθυντή του 2ου Δημοτικού σχολείου 

4) Τον Διευθυντή του 10ου Νηπιαγωγείου 

5) Τον Διευθυντή του Νηπιαγωγείου Αμπελοχωρίου 

6) Τον Εκπρόσωπο συλλόγου Γονέων και Κηδεμόνων 
2ου Δημοτικού Σχολείου 

7) Τ ον Εκπρόσωπο συλλόγου Γ ονέων και Κηδεμόνων 
10ου Νηπιαγωγείου Θήβας 

8) Τον Εκπρόσωπο συλλόγου Γονέων και Κηδεμόνων 
Νηπιαγωγείου Αμπελοχωρίου 

9) Ένα Δημότη, κάτοικο Θήβας 

4. Η Θητεία του Διοικητικού Συμβουλίου λήγει με τη 
λήξη της παρούσας δημοτικής περιόδου. Η θητεία των 
μελών του Δ.Σ. ακολουθεί την δημοτική περίοδο. Το Δ.Σ. 
εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 

α) Ετήσια Επιχορήγηση του Δήμου μέσω των ΚΑΠ για 
λειτουργικές ανάγκες. 

β) Κάθε είδους εισφορές, δωρεές, κληρονομιές, 
κληροδοσίες. 

γ) Εισπράξεις από το αντίτιμο των παρεχόμενων 
πραγμάτων ή υπηρεσιών. 

δ) Πρόσοδοι από την περιουσία του. 

ε) Εκτακτες Επιχορηγήσεις από διάφορους φορείς. 

6. Περιουσία 

Αναγράφεται οποιοδήποτε περιουσιακό στοιχείο που 
τυχόν αφιερώνεται. 

Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του 
Δ.Σ. και όταν αυτός απουσιάζει ή κωλύεται, από τον 
Αντιπρόεδρο. 

Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού του Δήμου η οποία 
δεν μπορεί να προσδιοριστεί, επειδή είναι νεοσύστατο 
Ν.Π. και δεν γνωρίζουμε τις λειτουργικές του ανάγκες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 8 Μα'ΐου 2006 
Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

-♦- 

Αριθμ. 8191 (14) 

Καθορισμός Αποζημίωσης Προέδρου του Δ.Σ. της 
Δ.Ε.Υ.Α. του Δήμου Μεσσαπίων Νομού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 3 παρ. 7 του ν. 1069/1980 
«περί κινήτρων για την ίδρυση επιχειρήσεων ύδρευσης 
και αποχετεύσεως όπως τροποποιήθηκε με τις διατάξεις 
του άρθρου 8 παρ. 9 του ν. 2839/12.9.2000. 

2. Τις υπ’ αριθμ. 5921/9.9.1997 και υπ’ αριθμ. 5910/23.7.1999 
αποφάσεις Γ.Γ.Π. Στερεός Ελλάδας «Μεταβίβαση 
δικαιώματος υπογραφής με εντολή Γ ενικού Γ ραμματέα». 

3. Την υπ’ αριθμ. 7/2006 απόφαση - πρόταση του 
Διοικητικού Συμβουλίου της Δημοτικής Επιχείρησης 
Ύδρευσης και Αποχέτευσης του Δήμου Μεσσαπίων του 
Νομού Εύβοιας. 

4. Το γεγονός ότι από τις διατάξεις της ως άνω 
απόφασης προκαλείται δαπάνη σε βάρος του 
προϋπολογισμού της Επιχείρησης ύψους 23.464 € για 
το τρέχον έτος, για την οποία έχει εγγράφει ανάλογη 
πίστωση στον προϋπολογισμό της επιχείρησης (Κ.Α. 
01.01.001.000), αποφασίζουμε: 

Καθορίζουμε την αποζημίωση του Προέδρου του 
Διοικητικού Συμβουλίου της ΔΕΥΑ Μεσσαπίων του 
νομού Εύβοιας, για τις παρεχόμενες στην επιχείρηση 


υπηρεσίες του, στο ποσό των 1.866 € μηνιαίως, το 
οποίο δεν υπερβαίνει το 50% του ποσού των εξόδων 
παράστασης που εισπράττει ο Δήμαρχος, σύμφωνα με 
τις διατάξεις της παρ. 7 του άρθρου 3 του ν. 1069/1980, 
όπως τροποποιήθηκε με τις διατάξεις του άρθρου 8 
παρ. 9 του ν. 2839/2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 9 Ιουνίου 2006 
Με εντολή Γενικού Γραμματέα Περιφέρειας 
Η Διευθύντρια 

ΑΡΕΤΗ ΛΑΔΕΡΟΥ - ΤΣΙΜΠΡΙΚΙΔΟΥ 

